Derek Prince
Võidukas läbimurre
Osa 1/2
Võib-olla ütled, et mis läbimurret meil vaja on?
Tuletan sulle meelde mõnda kohta, mida oleme koos vaadanud ja
näitan teile, mida peame võitma.
Võib-olla mäletate, et vaatasime päris pikalt Matteuse 24.
Matteuse 24:8 ütleb: "See kõik on aga sünnitusvalude algus."
Järgmised salmid: "Siis antakse teid ahistusse ja teid tapetakse ja
te saate kõigi rahvaste vihaaluseks minu nime pärast."
Kui seda kristlastele loen, küsin alati: kes on see "teid"?
Mäletate vastust?
"Teid" oleme meie.
"Ja siis pahandavad paljud ja reedavad üksteist ja
vihkavad üksteist.
Ja palju valeprohveteid tõuseb ja need eksitavad paljusid.
Ja kui ülekohus võtab võimust, jahtub paljude armastus."
Selle peamegi võitma, mõistate?
See pole tühiasi võita.
2 Timoteose 3:1-5 "Aga see olgu sul teada,
et viimseil päevil tuleb raskeid aegu.."
Peame rasketest aegadest võidukalt välja tulema.
"..sest siis on inimesi, kes on enesearmastajad, rahaahned,
kelkijad, ülbed, teotajad, sõnakuulmatud vanemaile,
tänamatud, nurjatud, halastamatud, leppimatud, laimajad, ohjeldamatud,
jõhkrad, hea põlgajad, reetlikud, tormakad, upsakad,
rohkem lõbu- kui jumalaarmastajad,
kellel on küll jumalakartuse nägu, aga kes on salanud selle väe."
Sellest peame võidukalt välja tulema.
Veel üks koht, mida ma enne ei lugenud Roomlastele 8:36-37:
"Nagu on kirjutatud: "Sinu pärast surmatakse meid kogu päeva,
meid koheldakse nagu tapalambaid." Järgmine salm ütleb: kuid..
"Kuid selles kõiges me saame täieliku võidu tema läbi,
kes meid on armastanud."
Peame suutma öelda nii positiivset kui ka negatiivset.
Meid surmatakse kogu päeva, meid koheldakse kui tapalambaid.
Meid st usklikke.
Kuid selles kõiges oleme rohkem kui võitjad.
Küsisin Issandalt, mis tähendab olla rohkem kui võitjad.
Tundsin, et vastuseks oli: kui satud katsumusse,
siis välja tulles on sul rohkem kui sul oli enne.
Sa tuled sellest võidukalt välja ja mitte tühjade kätega.
Usun, et see on Jumala leping ja plaan meie jaoks.
Kuidas sellesse võidukasse ja rahulolevasse ellu sisse pääseme?
Loeme 1 Johannese 2:15-17: "Ärge armastage maailma ega
seda, mis on maailmas! Kui keegi armastab maailma,
siis ei ole temas Isa armastust."
Siin on kaks asja, mis teineteist välistavad:
sul võib olla Isa armastus või maailma armastus,
kuid mõlemat ei saa.
Need ei segune - nagu õli ja vesi.
"Sest kõik, mis on maailmas - lihahimu ja silmahimu ja elukõrkus -,
ei ole Isast, vaid maailmast."
Johannes kasutab väljendit "maailm" 10 korda rohkem
kui teised evangeeliumikirjutajad.
Kui seda loed, pead endalt küsima: mis tähendab "maailm".
"Maailm" pole tingimata kamp pahelisi inimesi.
Minu definitsioon "maailma" kohta: "maailm" on kõik need,
kes pole Jumala poolt määratud Jeesus Kristuse õiglase juhtimise all.
Kõik need, kes pole Tema valitsemise all, on "maailm".
Võid öelda: seal on mõned väga head ja kenad inimesed.
Kindlasti ongi. Kuid esita neile üks väljakutse:
oled sa nõus tegema tingimusteta pühendumuse Jeesuse juhtimisele,
siis saad teada, kui kenad nad on.
Nad on kõiges kenad, v.a selles.
See on maailm.
Järgmises salmis ütleb Johannes: "Ja maailm kaob ja tema himu.."
Kõik asjad, mille nimel maailma inimesed kisklevad ja ihkavad ja
igatsevad, võitlevad, need kõik mööduvad,
need on kõik mittejäävad.
Siis ta jõuab kohani, mida tahan vaadata:
"..aga kes teeb Jumala tahtmist, püsib igavesti."
See on võti sellele, kuidas võidukalt välja tulla.
"Kes teeb Jumala tahtmist, püsib igavesti."
Teisisõnu pead end kohandama Jumala tahtega.
Kui oled kooskõlas Jumala tahtega, oled sama väeline ja võitmatu
kui Jumala tahe ise.
See on ainus võti, mitte ainult vastupidamiseks
vaid võiduks ja edukaks tulemuseks.
Selle saavutamiseks pead välja uurima, mis on Jumala tahe.
Pakun sulle välja Jumala 3 peamist eesmärki,
mis on väga selgelt Piiblis välja toodud.
Need on Tema tahe - eesmärgid, mis Ta just praegu maa peal ellu viib.
Alustame Matteuse 6:9. See on tõesti
Jumala praeguste maapealsete eesmärkide ülim kirjeldus.
See on osa nn Meie Isa palvest, esimesed kaks salmi.
Kummaline asi on see, et kui jutlustasin sellest Kesk-Euroopas -
Ungaris, Tchehhis ja Saksamaal, siis igal pool plaanisin rääkida,
mis Jumala tahe on ning kõigis neis kohtades
hämmastasid mind need esimesed sõnad.
See on Meie Isa palve: "Meie Isa, kes sa oled taevas!"
Ütlesin nendele kallitele inimestele: loodan, et mõistate,
et teil on Isa, te pole hüljatud, te pole üksi jäetud,
te pole vaid natuke väärt, kui usud Jeesusesse,
siis olete osa maailma parimast perekonnast.
Te ei pea kunagi pead norgu laskma ega tundma end alaväärsena.
Ühes kohas Tchehhis hakkasid naised esimeses reas nutma.
Ütlesin, et tean, mis nende mure on. Ma ei saanud lihtsalt lasta neil
nutta ja edasi jutlustada, kui mul oli vastus nende murele.
Hakkasin rääkima inimestest, kes tunnevad end hüljatuna,
väärtusetuna, nad ei tunne mingit eneseväärtust.
Ütlesin: kui oled Jumala laps, siis su probleem on,
et sa ei tea, kes sa tegelikult oled,
sest sul on Isa, võib-olla sul ei ole maapealset isa,
kuid sul on Isa taevas, kes armastab sind.
Ta on kõikvõimas ja plaanib parimat su jaoks just praegu.
Sa kuulud maailma parimasse perekonda.
Küsisin kõigis neis kohtades: paljud teist tunnevad end hüljatuna?
Enamik inimesi tõusis püsti.
Jõuame selleni, miks ma selle koha lugesin.
Tahtsin jõuda esimese palveni Meie Isa palves.
See on kõige olulisem palve kõigi Jumala inimeste jaoks:
"Sinu riik tulgu, sinu tahtmine sündigu
nagu taevas, nõnda ka maa peal!"
Mis on Jumala ja Ta rahva number üks eesmärk?
Et Jumala riik võiks tulla maa peale.
See on olulisem igast muust vajadusest või olukorrast.
Põhjus, miks Jeesus tuli, oli tuua Jumala riik maa peale.
Meie oleme siin kui Tema teenijad ja rahvas, et kaasa aidata
sellest protsessis ja tuua Jumala riik maa peale.
See on su elu esmane eesmärk.
See olulisem kui rahateenimine, söömine või pereelu -
see tähendab olla osa Jumala riigi maa peale toomises.
See on Jumala nimekirja esimesel kohal.
Kui tahame Jumalaga kooskõlas olla, peab see olema esimesel kohal
meie nimekirjas.
Kui kohandad end selle Jumala eesmärgiga,
siis liigud edasi Jumala eemärkides. Siis teed Jumala tahet,
siis oled kõigutamatu, vankumatu.
Oled sama tugev ja kindel kui Jumala tahe ise.
Vaatame Matteuse 6:33: "Aga otsige esmalt Jumala riiki
ja tema õigust, siis seda kõike (kõike, mida vajame iga päev)
antakse teile pealegi!"
Mul on olnud palju nõrkuseaegu, olen palju Jumalat alt vedanud,
kuid võin öelda, et olen 50 aastat otsinud esiti Jumala riiki ja
Tema õigsust ning Ta on alati andnud mulle kõik, mida vajan.
Sa ei pea asju taga ajama. Pead vaid olema pühendunud Jumala riigile.
"Otsige esiti Jumala riiki.." See puudutab jällegi prioriteete.
See pole teisel ega kolmandal kohal. Esimene eesmärk su elus
on olla kasutatav Jumala riigi maa peale toomises.
Kui oled kooskõlas Jumala eesmärkidega,
vastutab Jumal sinu eest. Ta ütleb:
mina hoolitsen su eest, mina avan uksed.
Olen oma kogemusest õppinud, et kui olen millegi pärast surve all
ja palvetan selle pärast, siis ma väga harva saan selle.
Sest see pole Jumala tahe.
Enamus olulisemaid asju mu elus on minu arust juhtunud juhuslikult.
Las ma räägin, kuidas ma USAs immigrandiks sain.
Mul polnud mingit kavatsust USA elanikuks saada.
Mõtlesin, et kui kuskil on piisavalt jutlustajaid, siis on see Ameerika,
mul pole vaja seal olla.
Olin Kanadas ja mu Lähis-Idas olnud sõjaväe kaaslane,
Assembly of God liikumise pastor kutsus mind Minneapolisse 6 kuuks.
Olin oma esimese naise Lydiaga ja väikse adopteeritud
Aafrika tütrega, kes oli tol ajal 3,5aastane.
Tema kohta polnud meil mingeid pabereid,
ta oli vaid minu passi lisatud.
Jõudsime kohta piiril nimega Pembina, Põhja-Dakotas.
Küsiti: mis on teie reisi eemärk? Ütlesin: tulen sõbrale külla.
- Kui kauaks? - 6 kuuks.
- See on külastuseks liiga pikk aeg.
Olen erinevates kohtades pidanud palju tegelema immigratsiooniameti
töötajatega.
Mul oli 8 adopteeritud tütrega perekond, kellega pidime reisima.
Teadsin, et vaielda nendega ei tohi.
Ütlesin lihtsalt: võib-olla saate meid aidata.
Ta vaatas mu naist ja vaatas me väiksest mustanahalist tütart ja
ütles: laseme teid sisse, vaatame, mis me teha saame.
Tulge Minneapolisse ja korraldame, et saaksite emigreeruda.
Ma polnud seda kunagi planeerinud, ma polnud seda isegi kaalunud.
Jõudsin Minneapolisse 1963. aasta veebruaris,
see pole just parim aeg Minneapolisse tulla.
Eriti kui oled just Ida-Aafrikast tulnud ja
põhimõtteliselt olen siin olnud sellest ajast saadik.
Nad korraldasid emigreerumise, sain oma väikse rohelise kaardi.
1970. aastal sain USA kodakondsuse. See on üks olulisemaid sündmusi
Jumala eesmärkide täitumisel mu elus.
Kuid mina ei plaaninud seda. Jumal plaanis selle.
Parem on lasta Jumalal planeerida, kui seda ise teha.
Ma ei ütle, et peaksime olema ükskõiksed või mitte palvetama.
Seda kindlasti mitte. Kuid Jumala teed on kõrgemad kui meie teed,
Tema mõtted on kõrgemad kui meie mõtted.
Kõrgeim, mida meie suudame enda jaoks plaanida,
on palju madalamal kui see, mis Tema on plaaninud meie jaoks.
Vaatame nüüd üksikasjalikumalt, kuidas saad end kooskõlastada
Jumala eesmärkidega.
Annan teile kolm järjestikust pühendumist, mis peate tegema.
Nagu juba mainisin, pead olema pühendunud Jumala riigile.
Matteuse 6:33 "Otsige esiti Jumala riiki ja Tema õigsust."
Matteuse 10:7-8, Jeesus saadab esimest korda 12 jüngrit välja,
need on Tema juhtnöörid: "Ja minnes kuulutage:
Taevariik on lähedal!" See on evangeeliumi sõnum.
Seda tänapäeval tihti ei kuulutata.
Olen seda mitmeid kordi täheldanud, aga minu teada
ei pidanud jüngrid kunagi tervendusteenistusi,
ega teenistust neile, kes ootasid Vaimuga ristimist.
Nad ütlesid lihtsalt: taevariik on lähedal,
võite liituda, kui soovite, kui täidate tingimused.
Ma ei ütle, et oleks vale haigete eest palvetada.
Mul on olnud mitmeid tervendusteenistusi,
kuid mõistsin, et see polnud apostlite lähenemisviis.
Nende viis oli: siin on üks kuningriik,
kui täidad tingimused, võid ühineda,
kui ei täida tingimusi, jääd välja.
Matteuse 24:14, mõned teavad juba, mis seal öeldakse:
"Ja seda Kuningriigi evangeeliumi kuulutatakse kogu ilmamaale.."
Mitte seda evangeeliumi, et saad patud andeks või
saad terveks või räägid võõraid keeli.
Vaid seda Kuningriigi evangeeliumi, see sõnum pole kunagi muutunud,
see algas nii ja ka lõpeb nii, see on Kuningriigi ja Kuninga sõnum.
Tahan tuua näite selle kohta ühe grupi inimeste reaktsiooni läbi,
kelle juurde apostlid tulid Tessaloonika linnas.
Nagu ikka, kui Paulus välja ilmus, toimus seal rahutus.
Tal olid kas rahutused või ärkamine või mõlemad.
Olin misjonäride grupiga Ida-Aafrikas just enne,
kui läksin Kanadasse ja USAsse. Need olid kallid vennad,
nad rääkisid koguduse avamisest ühes uues piirkonnas.
Üks neist ütles: ajame nad vihaseks või teeme rõõmsaks,
kuid anname neile teada, et oleme siin.
Mina arvan ka nii, kõige hullem on, kui sind tähele ei panda.
Paulus ja Siilas saabusid Tessaloonikasse ja seal oli mäss.
Inimesed tahtsid Pauluse kätte saada, kuid ta abilised
olid juba õppinud ja eemaldasid ta sealt.
Apostlite teod 17:6: "Aga kui neid (Paulust ja Siilast) ei leitud,
siis nad vedasid Jaasoni ja mõned vennad linna ülemate ette
ning hüüdsid: Need, kes kogu maal rahutusi tekitavad,
need on ka siia tulnud."
Küsin teilt: kas nad meie kohta ka nii ütleks?
Oleme kogu maa pahupidi pööranud (ing),
oleme rahutusi tekitanud.
Oleme vahel tõesti liiga viisakad, liiga ettevaatlikud.
Teeme vaata, et pea kõike, et inimesi mitte ärritada,
säilitame hetkeolukorra, hoolimata sellest,
et hetkeolukord on kuradi hetkeolukord.
Siis ütleb see mees: "Need, kes kogu maal rahutusi tekitavad,
need on ka siia tulnud. Jaason (üks uus usklik) on nad vastu võtnud;
ja nad kõik rikuvad keisri korraldusi,
öeldes ühe teise olevat kuninga, kellegi Jeesuse."
Vastaspoolelt õpid palju. See oli selle inimese arusaam
nende sõnumist.
Siin ei räägitud midagi pattude andestusest või tervenemisest.
Ta ütles: need inimesed esindavad teist Kuningat.
Miks?
Sest nad kuulutasid Kuningriiki.
See ärritas kohalikke võimukandjaid: see on vastuolus
keisri korraldustega.
Kuulsin kord üht venda, kes oli olnud usklik
raudse eesriide taga, kui see veel alles oli.
Ta ütles, et võid öelda inimestele: Jeesus armastab sind ja
mitte keegi ei saa vihaseks, kui aga ütled:
Jeesus on Kuningas, siis pannakse sind vangi.
Me ei kuuluta tegelikult sõnumi täit olemust.
On veel üks Kuningas, see on Kuningriigi evangeelium,
Jumala riik on tulemas.
Võid sinna sisse tulla või võid välja jääda,
kuid selle tulekut sa peatada ei saa.
See on võimas sõnum, see ei tee sind alati populaarseks.
Kui nad seda sõnumit kuulutasid, juhtus igasuguseid asju:
haiged said terveks, deemonid aeti välja,
võid kontrollida, kuid neil polnud kunagi koosolekut
spetsiaalselt selleks.
Neil oli üks sõnum - Kuningriigi evangeelium, hea uudis.
Usun, et peame end sellega kooskõlastama.
Oleme siin, et olla osa tööjõust,
mis toob sisse Jeesuse Kristuse Kuningriigi.
Olen täiesti pessimistlik inimlike ja humanistlike lahenduste suhtes
maailma probleemidele.
Ma ei usu, et inimene suudaks ise oma probleemi lahendada.
Ma ei usu, et sõja-, haiguse- või vaesuseprobleemid
lahendatakse inimeste plaanide läbi.
Kui ma usuksin vaid seda, oleksin pessimist,
kuid ma pole.
Usun, et teine Kuningriik on tulemas,
see pole kaugel.
Tuleb Kuningas, kes valitseb õigsuses ja
kus on õigsus, seal on rahu.
Kui uurid Piibli õpetust rahust, ei leia sa kuskil tõotust rahu kohta
lahus õigsusest.
Sellepärast on kogu rahuprotsess Lähis-Idas farss.
Sest nad püüavad luua rahu, kuid mitte õigsust.
Piibel ütleb: õelatel ei ole rahu, ütleb mu Jumal.
See on esimene asi, mida tegema pead,
viima end kooskõlla Jumala eemärgiga -
kuulutama ja aitama sisse tuua Jumala riiki.
Teiseks, ja see on eelmisega väga tihedalt seotud,
kõik järgnevad sellest: pead pühendama end
Jeesuse viimasele käsule, mille Ta andis kogudusele.
See on Matteuse 28:19 alates.
Astusin Briti armeesse, mitte oma tahtest
vaid kohustusest, 12. septembril 1940. aastal.
Mäletan seda kuupäeva, sest see oli mu ema sünnipäev.
Esimene asi, mis seersant ütles, üks asjadest oli:
ära tee seda, mis ma teen, tee seda, mis ma ütlen ja
tal oli ka põhjust seda öelda.
Jumala riigis ei saa me seda öelda.
Peame ütlema: tee nii, nagu mina teen.
Me ei saa anda inimestele juhtnööre, mida me ise ei järgi.
Nad õpetasid veel kaks asja: kui käsk on antud, on see jõus
kuni keegi, kes on volitatud, selle tühistab.
Teiseks: käskude mitteteadmine pole vabanduseks nende mittetäitmisele.
See käib ka Jumala armee kohta.
Ma naeratan, kui Jumala inimesed armeeks olemisest räägivad,
sest nad on sellest nii kaugel.
Kui ma astusin Briti armeesse Kuningas Georg VI ajal,
ei saanud ma iial väikest tõendit: garanteerin sulle, et sa ei huku.
Ükski sõdur pole iial sellistel tingimustel armeesse astunud.
Ühelgi sõduril pole õigust astuda Jeesuse armeesse sel tingimusel,
sa võid oma elu kaotada.
Ära räägi sõduriks olemisest, kui su motiiv on enda elu hoida.
Loeme Jeesuse sõnu, Matteuse 28:18-20:
"Minule on antud kõik meelevald taevas ja maa peal."
Tähtis on teada, kel on kõik meelevald,
mitte osa meelevalda, vaid kõik meelevald.
See on kõik volitatud ühele isikule ja Ta nimi on?
Jeesus.
Olles seda maininud ja selgitanud kogu meelevalla küsimuse,
ütleb Jeesus: "Minge siis, tehke jüngriteks kõik rahvad,
ristides neid Isa ja Poja ja Püha Vaimu nimesse
ja õpetades neid pidama kõike, mida mina olen teil käskinud!
Ja vaata, mina olen iga päev teie juures ajastu lõpuni."
Ta ütles: minge ja tehke jüngriteks kui palju rahvaid?
Kõik rahvad. Oled sa kindel? Kas see on tehtud?
Kindlasti mitte.
19 sajandit on möödunud ja me pole endiselt veel lähedalgi.
Tahan rõhutada, et Ta ei öelnud: tehke koguduse liikmeteks,
vaid tehke järgijateks.
Üheks suuremaks probleemiks kirikus on liikmed,
kes on liikmed, kuid mitte järgijad.
Sest nende elud on vastuolus sõnumiga.
Kui sa pole varem Issanda jaoks ühtki tööd alustanud,
kuid soovid seda teha, siis alusta järgijatega, mitte liikmetega.
Kui teed järgijateks, siis varem või hiljem tulevad ka liikmed kaasa,
kuid nad pole esmatähtsad.
Ma tõesti arvan nii. Usun, et suurim probleem
Ameerika koguduses on see, et oleme teinud liikmeteks neid,
kes pole järgijad.
Öeldakse: selles ja selles koguduses on nii ja nii palju liikmeid.
Imetore! Aga paljud neist on järgijad?
Järgija on see, kes allub korrale,
järgija on see, kes on oma elu andnud.
Jeesus ütleb: kes ei jäta maha kõike, mis tal endal on,
ei saa olla minu järgija.
See on raske, kuigi mõnel õnnestub. Aga see on võimatu.
Seda kästakse meil teha. Me probleem on sõnakuulmatus.
Me pole järginud väejuhi käske.
Siis öeldakse: ristides neid Isa ja Poja ja Püha Vaimu nimesse.
Mõistke, et õigesti läbiviidud veega ristimine
tähendab pühenduda järgijaks olemisele.
Kui inimesed pole nõus järgijateks saama,
alistuma korrale ja oma elud andma,
siis ei peaks nad ristitud saama,
sest nad maetakse ja siis äratatakse nad üles.
Veega ristimine on sama tähtis Uues Testamendis,
kui on seda Püha Vaimuga ristimine. See on üks otsustav hetk.
See on edasilükkamatu.
Jeesus ütles: minge kõike maailma ja kuulutage evangeeliumi
kõigele loodule, mitte vaid kõigile rahvastele, vaid igale elusolendile.
See, kes usub ja keda ristitakse, saab päästetud.
Ja ma ei leia ühtki juhtumit Uues Testamendis nelipühapäevast alates,
et keegi oleks väitnud olevat päästetud ilma veega ristimata.
Ütlen inimestele: kui ütled, et oled uuesti sündinud ja
usud Jeesusesse, kuid sind pole kunagi ristitud vette kastmise läbi,
siis ütlen, et võtad suure riski.
Sest pole mingit garantiid Uues Testamendis, et oled päästetud.
Kas pole nii? Usun, et nõustud.
Ära ütle nii: kui tahad ristitud saada,
siis ristimisteenistus on meil kahe nädala pärast, pane nimi kirja.
Uues Testamendis polnud neil selline hoiak.
Kui Jumal külastas vangivalvur Filippuse kodu ja
Ta külastas seda päris võimsal viisil - maavärina läbi.
Olen kindel, et Ta sai vangivalvuri tähelepanu.
Kui vangivalvur oma perega usklikuks said,
ristiti nad kõik samal öötunnil, nad ei oodanud hommikut.
Veega ristimine on pakiline.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik